**Podaci vezani uz** **Javni natječaj za imenovanje ravnatelja/ice**

**Centra za pružanje usluga u zajednici Klasje Osijek**

**Natječaj je objavljen u „Narodnim Novinama“, dana 29. listopada 2021. godine.**

**Rok za podnošenje prijava ističe 06. studenog 2021. godine.**

# OPIS POSLOVA I ZADATAKA RAVNATELJA

* organizira i vodi poslovanje i stručni rad Centra Klasje,
* predstavlja i zastupa Centar Klasje,
* odgovoran je za zakonitost rada Centra Klasje,
* odgovara za financijsko poslovanje Centra Klasje,
* predlaže donošenje Statuta i drugih općih akata Upravnom vijeću Centra Klasje,
* predlaže unutarnje ustrojstvo Centra Klasje Upravnom vijeću,
* predlaže godišnji plan i program rada i razvoja Centra Klasje Upravnom vijeću i odgovara za njegovo izvršavanje,
* predlaže financijski plan i završni račun Upravnom vijeću Centra Klasje,
* predlaže godišnji plan nabave Upravnom vijeću Centra Klasje,
* podnosi izvješće o cjelokupnom poslovanju Centra Klasje najmanje jednom godišnje Upravnom vijeću,
* odgovorna je osoba u postupcima nabave roba, radova i usluga sukladno propisima iz područja javne nabave, te podnosi Upravnom vijeću jednom polugodišnje izvješće o provedenim postupcima nabava u Centra Klasje,
* daje naloge i upute za rad radnicima Centra Klasje i koordinira rad u Centru Klasje,
* donosi odluke u prvom stupnju u predmetima u kojima se odlučuje o pojedinim pravima radnika Centra Klasje.

Ravnatelj je dužan obavljati navedene poslove u skladu sa zakonom, podzakonskim aktima i općim aktima ustanove.

# PODACI O PLAĆI

Koeficijent složenosti poslova radnog mjesta ravnatelja ustanove socijalne skrbi s 51 do 100 zaposlenih radnika iznosi 2,156 uz osnovicu za izračun plaće koju određuje Vlada Republike Hrvatske. Plaću čini umnožak koeficijenta složenosti poslova radnog mjesta i osnovice za izračun plaće uvećan za 0,5 % za svaku navršenu godinu radnog staža.

# TESTIRANJE KANDIDATA

U slučaju potrebe, s kandidatima koji ispunjavaju formalne uvjete objavljene u javnom natječaju, Upravno vijeće će obaviti prethodnu provjeru znanja i sposobnosti koja se sastoji od razgovora/intervjua s kandidatima. Nakon provedenog razgovora/intervjua Upravno vijeće će svakom kandidatu dodijeliti broj bodova od 1 do 10 sukladno njihovim rezultatima.

**Pravni i drugi izvori za pripremanje kandidata za testiranje za radno mjesto ravnatelja Centra za pružanje usluga u zajednici Klasje Osijek:**

**A) Pitanja kojima se testira provjera znanja i sposobnosti bitnih za obavljanje poslova radnog mjesta ravnatelja – razgovor/intervju, temelje se na sljedećim propisima:**

1. Zakon o ustanovama („Narodne novine“, broj 76/93, 29/97, 47/99, 35/08 i 127/19),
2. Zakona o socijalnoj skrbi („Narodne novine“, broj 157/13, 152/14, 99/15, 52/16, 16/17, 130/17, 98/19, 64/20 i 138/20),
3. Zakon o proračunu („Narodne novine“, broj 87/08, 136/12 i 15/15)

1. Zakon o radu („Narodne novine“, broj 93/14, 127/17 i 98/19)
2. Statut Centra za pružanje usluga u zajednici Klasje Osijek - dostupan na web stranici [www.klasje.hr](http://www.klasje.hr)
3. Pravilnik o minimalnim uvjetima za pružanje socijalnih usluga („Narodne novine“, broj 40/14)
4. Pravilnik o izmjenama i dopunama Pravilnika o minimalnim uvjetima za pružanje socijalnih usluga („Narodne novine“, broj 66/15)

Vrijeme održavanja prethodne provjere znanja i sposobnosti kandidata biti će objavljeno na ovoj web stranici te na oglasnoj ploči Centra najmanje pet dana prije održavanja provjere.

# PRAVILA I POSTUPAK TESTIRANJA

Provjeri znanja i sposobnosti - testiranju mogu pristupiti samo kandidati koji ispunjavaju formalne uvjete natječaja. Kandidati koji ne ispunjavaju formalne uvjete natječaja o istome će biti obaviješteni putem elektroničke pošte.

Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj.

Nakon provedenog postupka testiranja odnosno razgovora/intervjua Upravno vijeće sastavlja Izvješće o provedenom postupku i utvrđenoj rang listi kandidata. Upravno vijeće donosi odluku o imenovanju ravnatelja i sklapa ugovor s ravnateljem te odluku dostavlja kandidatima prijavljenim na natječaj, a koji su pristupili provjeri znanja.

Kandidati koji su pristupili testiranju imaju pravo uvida u rezultate provedenog postupka.

#  PREDSJEDNICA UPRAVNOG VIJEĆA

 Marija Vrkić, dipl.iur